

REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 363-01/15-01/59

URBROJ: 2186/12-03/01-15-3

Ivanec, 12. ožujak 2015.

  Na temelju članka 16. stavka 1. Zakona o komunalnom gospodarstvu (“Narodne novine” br. 36/95, 70/97, 128/99, 57/00, 59/01, 26/03 – pročišćeni tekst, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14) i članka 35. Statuta Grada Ivanca (“Službeni vjesnik Varaždinske županije” br. 21/09, 12/13 i 23/13 – pročišćeni tekst), Gradsko vijeće Grada Ivanca na 13. sjednici održanoj 12. ožujka 2015. godine, donosi

**ODLUKU
o izmjenama i dopunama Odluke o komunalnom redu**
 **Članak 1.**

U Odluci o komunalnom redu (“Službeni vjesnik Varaždinske županije” br. 19/06, 45/09, 19/10, 37/10 i 23/13), u članku 7., stavku 1., iza riječi „uz javnu površinu“ dodaju se riječi: „kao i ograda okomita na javnu površinu“.

U članku 7., stavku 3., iza riječi „uz javnu površinu“ dodaju se riječi: „kao i ogradu okomitu na javnu površinu“.

 **Članak 2.**

Članak 8., mijenja se i glasi:

„Vlasnici odnosno korisnici zelenih površina uz poslovne i stambene objekte, te uz poljoprivredno zemljište, kao i vlasnici odnosno korisnici livada, neizgrađenog građevinskog zemljišta, stambenih i poslovnih dvorišta, kao i drugih sličnih površina uz javne površine, dužni su održavati, redovito kositi travu, rezati živicu, uklanjati šikaru, smeće, građevinski otpad, rezati suhe grane drveća, te uklanjati stabla i granje drveća koja ugrožavaju sigurnost ljudi i imovine na javnim površinama, te sprječavaju preglednost prometne signalizacije i javne rasvjete.

 Vlasnici i korisnici stambenih i poslovnih objekata dužni su u dvorištima tih objekata redovito kositi travu i sprječavati zakorovljenost te ih održavati urednim i čistim.

 Vlasnici neizgrađenog građevinskog zemljišta, te kontaktnog poljoprivrednog zemljišta dužni su sprječavati zakorovljenost, redovito kositi travu i uklanjati šikaru i otpad, odnosno održavati predmetno zemljište sukladno njegovoj namjeni.

Na neizgrađenom građevinskom zemljištu, u dijelu naselja Ivanec, omeđenog Ulicom Ivana Gorana Kovačića, Ulicom Mirka Maleza, Ulicom Rudolfa Rajtera (spoj Ulice Mirka Maleza i Ulice Ivana Kukuljevića Sakcinskog), Ulicom Ivana Kukuljevića Sakcinskog i Varaždinskom ulicom, kao i na kontaktnim površinama navedenih ulica te na području Poduzetničke zone Ivanec - Istok, dopuštena je, u skladu s odredbama posebnog zakona, sadnja i sjetva isključivo niskih travnih i povrtnih kultura.

Na neizgrađenom građevinskom zemljištu iz stavka 4. ovog članka nije dozvoljena sadnja i uzgoj šumskih kultura.

Ako se površine iz ovog članka uredno ne održavaju, komunalni redar naredit će njihovom vlasniku, odnosno korisniku da se uklone uočeni nedostaci.

Ukoliko vlasnici, odnosno korisnici površina iz ovog članka u ostavljenom roku ne postupe sukladno nalogu komunalnog redara, ti će se nedostaci ukloniti preko treće osobe na trošak vlasnika, odnosno korisnika.“

 **Članak 3.**

 U članku 93., stavku 1., podstavak 7. mijenja se i glasi:

 „7. postupa suprotno odredbi članka 8. stavka 2., 3., 4. i 5. Odluke;“.

**Članak 4.**

 Ova Odluka stupa na snagu osmog dana od dana objave u Službenom vjesniku Varaždinske županije.

PREDSJEDNIK GRADSKOG

VIJEĆA GRADA IVANCA:

 Edo Rajh, dipl.oec.